Diari Oficial de la Generalitat Valenciana


Sumari del DOGV 9984, del 15-11-2024 (2024/11788)

RESOLUCIÓ de 2 d'octubre de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic del Pla de mobilitat urbana sostenible d'Almenara. Expedient 046/4249-CUU.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9984

Data del DOGV
:   15-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11653

CVE
:   RLFD-N-4937-59745

Data del document
:   02-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

D’acord amb l’article 53.7 del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, que establix la publicació en el *Diari Oficial de la Generalitat Valenciana*  de l’informe ambiental i territorial estratègic,

RESOLC

Publicar en el *Diari Oficial de la Generalitat Valenciana*  l’informe ambiental i territorial estratègic corresponent a l’expedient 046/6097-NYI Almenara (Castelló).

«Informe ambiental i territorial estratègic

Objecte: Pla de mobilitat urbana sostenible d’Almenara

Tràmit: Avaluació Ambiental Estratègica del Pla

Promotor: Ajuntament d’Almenara

Autoritat substantiva: Ajuntament d’Almenara

Ubicació: Almenara (Castelló)

Núm.  expedient: 046/1115-SVO

La Comissió d'Avaluació Ambiental, en la sessió celebrada el 29 de juliol de 2022, va adoptar el següent acord:

Vista la proposta d'informe ambiental i territorial estratègic del Pla de mobilitat urbana sostenible d’Almenara, en els termes següents:

A. Fonaments per els quals se sotmet el pla a l'avaluació ambiental estratègica

L'avaluació ambiental estratègica és l'instrument de prevenció, establert en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora a la legislació nacional espanyola mitjançant la Llei 21/2013, de 9 de desembre, d’avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell d’aprovació del text refós de la Llei d’ordenació del territori, urbanisme i paisatge de la Comunitat Valenciana (TRLOTUP).

La Llei 21/2013, de 9 de desembre, d'avaluació ambiental, estableix en l'article 6 quins plans i programes, així com les seues modificacions, estan sotmesos a avaluació ambiental estratègica d'acord amb els procediments establits en la legislació d'avaluació ambiental.

D'acord amb el que estableix l'article 46.3 del TRLOTUP, l'òrgan ambiental determinarà si un pla o programa ha d'estar sotmès a una avaluació ambiental i territorial estratègica simplificada o ordinària, en els casos previstos en el mateix i tenint en compte els criteris establerts en l'annex VIII del Decret legislatiu, tot això després de consultar a les administracions públiques afectades i d'acord amb les fases de tramitació previstes en l'article 50 del TRLOTUP.

En aquest context, l'avaluació ambiental estratègica s'aplica als plans de mobilitat.

B. Document inicial estratègic

B.1. Documentació aportada

En data 15 de maig de 2020 es va rebre, en el Servei d'Avaluació Ambiental Estratègica, la sol·licitud de l’Ajuntament d’Almenara per tal d’iniciar el procés d'avaluació ambiental i territorial estratègica del Pla de mobilitat urbana sostenible (PMUS) d’Almenara.

El Servei d'Avaluació Ambiental Estratègica comunica la obertura de l’expedient (Exp. 046/2350-YEG) el 28 de juliol de 2020.

La documentació aportada és conforme amb el que estableix l'article 52 del Decret Legislatiu 1/2021, de 18 de juny, del Consell d’aprovació del text refós de la Llei d’ordenació del territori, urbanisme i paisatge de la Comunitat Valenciana (TRLOTUP).

La documentació queda constituïda pels següents documents:

1. Document Inicial Estratègic (DIE)

2. Esborrany del Pla de mobilitat urbana sostenible

–  Annex 1. Treball de camp

– Annex 2. Fitxes de les mesures

– Annex 3. Quadro de comandament

– Annex 4. Fullet divulgatiu

B.2. Informació territorial

El municipi d’Almenara se situa a la província de Castelló, a la Comarca de la Plana Baixa i ocupa una superfície de 2.760 ha. Compta amb una població de 6.245 habitants (INE, 2021) repartits entre els principals nuclis de població com són el casc històric, als peus de la lloma del Castell i, a la línia costera, Platja Casablanca o Almenara Platja. Al municipi es troben dos polígons industrials.

El municipi limita al nord amb la Llosa i la Vall d’Uixò, amb Sagunt i Quart de les Valls per l’oest, i amb Quartell, Benavites i Sagunt pel sud, a una altitud d’entre 0 i 345 m s. n. m.

El terme municipal d'Almenara compta amb una sèrie d'infraestructures viàries de considerable rellevància que formen part de l'eix mediterrani: l'Autovia del Mediterrani (A-7), l'Autopista del Mediterrani (AP-7) i la N-340. A més, el municipi està travessat de nord a sud per una via de ferrocarril, per on circula la línia de rodalies València-Castelló i la línia de llarg recorregut València-Barcelona.

L'àmbit d'aplicació del Pla de mobilitat urbana sostenible es desenvolupa en tot el municipi d'Almenara, en especial en sòl urbà i urbanitzable, i les actuacions sobre sòl no urbanitzable, es preveuen en viaris ja existents.

B.3. Planificació vigent

Almenara disposa de una normes subsidiàries aprovades definitivament per la Comissió Provincial d'Urbanisme de Castelló en juny de 1981, amb posteriors modificacions, i classifica el sòl com es detalla a continuació:

– Sòl urbà

– Sòl apte per a urbanitzar

– Sòl no urbanitzable

– Sòl no urbanitzable protegit

El PMUS només fa referència a l’Estratègia Territorial de la Comunitat Valenciana (ETCV) i a altres plans sectorials i territorials sense detallar-los, indicant que s’hauran de coordinar i subordinar a ells.

Uns altres plans d’àmbit supramunicipal, i que no s’han inclòs i que poden incidir en el PMUS són el Programa Estratègic per a la Millora de la Mobilitat, Infraestructures i Transport (UNEIX), actualment en desenvolupament, així com la Xarxa d'Itineraris No Motoritzats (XINM), que inclou el CR-10, un vial ciclopeatonal ja existent i els vials previstos CR-3221, CR-2311, CR-2850 i CR-2637. A més, cal considerar el Pla d’Acció Territorial de la Infraestructura Verda del Litoral (PATIVEL), dintre del qual està prevista la Via del Litoral (tram CR-2936).

A més, el municipi està inclòs en l'àmbit del Pla d'Acció Territorial de l’Àrea Funcional de Castelló (PAT Castelló), el qual està actualment en tramitació.

Per tot l'anterior, el PMUS d’Almenara no tindrà efectes negatius sobre els plans sectorials i territorials, tot i que haurà d’integrar els principals objectius de les estratègies de planificació en l'àmbit de la mobilitat sostenible que estan vigents o en fase d'aprovació.

B.4. Objecte de la proposta del PMUS

Diagnòstic previ

El PMUS ha elaborat el diagnòstic de la situació actual analitzant les dades disponibles en l’àmbit de la mobilitat que es resumeix a continuació:

Tendències demogràfiques i econòmiques.

S’estima que les xifres d'habitants es mantindran constants com en els darrers anys. Aquesta estimació també es recolza en el fet de l'existència de diferents serveis que presenta el poble quant a educació, sanitat, oci i esport i oferta i oportunitat laboral.

L’existència d’una àmplia oferta educativa des d’edats primerenques fins a l’educació per a adults fomenta que es mantinga una taxa considerable de població jove al municipi. Per la seua banda, l'existència de polígons industrials, empreses, el sector dels cítrics..., conserva les xifres de població activa.

La seua proximitat a nuclis urbans amb un major ventall de serveis permet a la població d'Almenara conservar la seua residència en el municipi i fer desplaçaments a aquestes poblacions.

Els desplaçaments fora del municipi es produeixen principalment per motius laborals. No obstant això, són comuns els desplaçaments per motius d'oci als pobles i ciutats més grans de les províncies de Castelló i València i els desplaçaments a altres centres de salut de manera més puntual.

Viari i circulació

Existeixen problemes respecte a la planificació en el desenvolupament urbà del municipi que requereix una bona estructuració de la infraestructura viària que organitze les vies del municipi en funció de la seua importància en la circulació.

Transport públic

La disponibilitat de transport públic facilita l’apropament dels habitants del municipi als serveis de les poblacions properes.

El bus interurbà ha passat a un segon pla gràcies a les facilitats que ofereix la xarxa ferroviària que permet anar i tornar de les poblacions de la zona, fins i tot de les províncies, en breus espais de temps.  Cal afegir les facilitats que brinda a aquest servei l’aparcament de l’estació.

El servei d'autobusos connecta la zona de la platja amb Almenara en els mesos d'estiu i el servei escolar de mateix recorregut la resta de l'any. Si està estudiant instaurar una línia de bus permanent entre Casablanca i Almenara.

En els últims anys sembla haver-hi un augment de l'ús del vehicle privat en els desplaçaments habituals, com mostra l'augment de la quantitat de vehicles en la localitat.

Aparcament

Existeixen 4.655 vehicles al municipi, amb un alt percentatge de turismes, la qual cosa fa necessari parar atenció a l'aparcament disponible (1.000 places per a vehicles tipus turisme, més les places disponibles d'estacionament a les vies públiques). L'estacionament es realitza amb molta freqüència de forma irregular, principalment en carrers per als vianants o envaint part de les voreres, la qual cosa dificulta seriosament el trànsit de vehicles i vianants.

Quant a les places reservades per a persones amb mobilitat reduïda, no s’ha portat molt de control ni regulació a l’hora de concedir i gestionar aquestes places, la qual cosa produeix una sèrie de situacions poc desitjables: places situades en voreres oposades a la mateixa alçada del carrer que impedeixen el trànsit de vehicles en cas d’usar-se de forma simultània o que els sol·licitants d'aquestes places assumeixen habitualment que són per al seu ús privat i exclusiu, i no d'ús comú.

D'altra banda, la zona de la platja està ben equipada amb abundants zones d'aparcament preparades per a l'augment de població en el període estival.

Hàbits de mobilitat

Els desplaçaments a altres poblacions es realitzen de manera generalitzada per motius laborals, i de forma puntual per motius d'oci, o per a anar a centres sanitaris amb majors serveis que els d'Almenara.

El treball és el motiu que mou més desplaçaments a Almenara. El 42% d'aquests desplaçaments es realitzen dins del propi municipi i la resta es reparteix en desplaçaments a altres municipis, altres comarques, i fins i tot una altra província, per la proximitat amb València.

El vehicle privat és el més utilitzat per a aquests desplaçaments (56%), un 7% en transport públic i el 13% en modes no motoritzats.

Els desplaçaments a peu es realitzen principalment als centres d'atracció que mouen més volum de gent com són els 3 centres educatius existents. S'han establert recorreguts segurs i bolards en les proximitats dels col·legis per augmentar la seguretat dels vianants, tot i que presenten alguns punts de millora.

Accidentabilitat i Seguretat Viària

Des del punt de vista de la seguretat viària cal parar atenció a una sèrie de zones conflictives:

– Creuaments de vies dins la població: es tracta de les cruïlles de les vies principals del municipi amb algunes de les vies secundàries.

– Cruïlla de vies fora de la població: incorporacions de vies secundàries a la carretera CV-2310, amb absència de carrils d’acceleració o desceleració.

– Avinguda del Mediterrani: és una avinguda que per la seua gran amplada i longitud propicia que els vehicles circulen a gran velocitat.

– Camí Assagador de Benavites: és el tram més conflictiu del municipi. Un camí estret, pel qual a penes entren dos turismes, que confronta amb camps de cultiu d'una banda i una sèquia per l'altra, i per on els vehicles assoleixen un excés de velocitat.

– A conseqüència dels problemes d’aparcament i accessibilitat, els vianants es veuen obligats en ocasions, a caminar per la calçada.

– Una altra situació a tenir en compte és la coexistència, en els trajectes als polígons industrials, de vianants i vehicles en les mateixes franges horàries.

Accessibilitat

El municipi compta amb una àmplia xarxa de voreres amb rebaixos en la majoria de passos per a vianants per a facilitar l'accessibilitat. La problemàtica comença quan s'han instal·lat fanals o senyals en voreres de certes zones dels nuclis poblacionals, la qual cosa disminueix l'espai de pas. A això cal sumar els problemes d'aparcament que deriven en dificultats d'accessibilitat per a vianants.

Aspectes energètics i mediambientals

Basant-se en el gradual augment de l'ús de vehicles de motor dièsel antics, es podria pensar que la qualitat de l'aire al municipi ha anat empitjorant en els darrers anys. Això es reflecteix en les emissions de diferents contaminants procedents d'aquests motors (ozó, diòxid de nitrogen i partícules menors de 10 micres). No obstant això, les dades de les estacions meteorològiques properes al municipi reflecteixen que en general no s’assoleixen els límits màxims establerts.

Tampoc no s'espera una contaminació acústica considerable. En estudis duts a terme a la zona, els nivells de soroll no superaven els màxims recomanats, i es van proposar mesures per evitar que s'assolisquen.

Indicadors de seguiment

Com a part final del diagnòstic del municipi, es defineix una sèrie d'indicadors que permetran dur a terme un seguiment d'alguns aspectes que afecten la mobilitat a Almenara. D’aquesta manera, es podrà comparar la situació actual amb la situació resultant de l’aplicació de les propostes que es generen en el PMUS.

Objectius del PMUS

Segons el DIE, L'objectiu general del Pla de mobilitat urbana sostenible d'Almenara és la implantació de formes de desplaçament més sostenibles dins de la ciutat. Això inclou des de la forma de desplaçament (caminar, bicicleta, transport públic) fins al tipus de combustible utilitzat per impulsar aquestes formes de transport. És a dir, la implantació de modes de transport que facen compatibles el creixement econòmic, la cohesió social i la defensa del medi ambient, garantint així una millor qualitat de vida per a la ciutadania. Tot això es pretén abastir a través dels següents objectius específics:

1. Millora constant dels nivells de seguretat, promovent l’ús dels modes més segurs i, dintre de cada mode, la disminució dels índexs d’accidentalitat.

2. Millora de l’accessibilitat de tota la ciutadania, sobretot relativa a la mobilitat per a vianants, però també l’accés al transport públic i a la intermodalitat i la promoció del seu ús.

3. La salut i la qualitat de l’entorn i del medi ambient, amb la consegüent disminució dels nivells de soroll i emissions atmosfèriques.

4. La disminució dels consums energètics específics, potenciant la utilització dels modes de transport més eficients i promovent la progressiva utilització de fonts renovables.

B.5. Estudi d'alternatives

Ni el DIE ni l’esborrany del PMUS plantegen cap alternativa. Es dona per suposat que l’alternativa d’absència del Pla no es té en consideració per no resoldre la problemàtica, i només s’analitza l’alternativa proposada.

B.6. Propostes del PMUS

El Pla de mobilitat urbana sostenible s’estructura en 7 eixos d’actuació:

E.1. Circulació viària i trànsit

E.2. Estacionament.

E.3. Mobilitat per a vianants i ciclista.

E.4. Transport públic.

E.5. Seguretat viària.

E.6. Formació i comunicació.

E.7. Gestió i fiscalització.

Dintre d’aquests eixos s’articulen les 15 mesures proposades al PMUS, que es resumeixen a la taula següent.

|  |  |
| --- | --- |
| *Mesura* | *Nom* |
| 1 | Extracció del flux de camions del Carrer Corona |
| 2 | Reordenació del viari |
| 3 | Tancament del centre històric al trànsit |
| 4 | Limitació de velocitat a Camí Assagador de Benavites |
| 5 | Regulació de places reservades PMR |
| 6 | Regulació d'estacionament de repartiment de mercaderies |
| 7 | Millora d'accessibilitat de vianants a la zona sud |
| 8 | Implantació i seguiment de camins escolars segurs |
| 9 | Creació d'un carril bici i per a vianants a la platja |
| 10 | Creació d'una xarxa de camins saludables |
| 11 | Millora connectivitat del carril bici a la Vall d' Uixó |
| 12 | Regulació i difusió del servei d' autobús urbà a la platja |
| 13 | Afavoriment de la intermodalitat |
| 14 | Campanya de conscienciació sobre seguretat viària i mobilitat sostenible |
| 15 | Extracció del flux de camions del Carrer Corona |

  

El Pla de mobilitat urbana sostenible d’Almenara inclou, a l’apartat 3.2 les 15 mesures contingudes, que es desenvolupen en forma de fitxa individual a l’annex 2, i programa l’execució de les seues propostes en 3 fases: Curt termini (0-2 anys), Mitjà termini (2-4 anys) i Llarg termini (4-8 anys).

Per a cada fitxa s’inclou, entre altres, els eixos vertebradors als quals va dirigida, els objectius específics, antecedents i descripció, els indicadors de seguiment, actuacions concretes, termini d’execució, pressupost i agents involucrats, així com u plànol d’ubicació per a algunes de les mesures.

L’apartat 5 del PMUS presenta el Pla d’implantació i seguiment amb els indicadors de seguiment, que inclou indicadors de gestió i de resultat.

B.7. Possibles efectes sobre el medi ambient

L’apartat 1.5 del DIE indica els potencials impactes ambientals, prenent en consideració el canvi climàtic, en els termes següents:

El PMUS és, per definició, una eina orientada a reduir l’impacte associat als desplaçaments dels ciutadans, per la qual cosa és d’esperar que els seus efectes sobre el medi ambient siguen positius per quant totes les mesures impliquen una disminució de la contaminació atmosfèrica de sorolls, CO2 y NOx.

A més, les mesures a adoptar afavoreixen els hàbits de vida més saludables entre els ciutadans i reduiran risc de patir determinades malalties. Pel que fa a la reducció d’emissions, l’aplicació del PMUS, amb una reducció del 10% dels desplaçaments amb vehicles a motor, s’evitarien 11,7 tones de CO2 a l’any.

El DIE no contempla l’adopció de cap mesura preventiva, de reducció o compensació dels efectes negatius del PMUS sobre el medi ambient, adduint que l’objectiu del pla és la millora de les condicions ambientals.

C. Consultes realitzades

Per part de la Direcció General amb competència en avaluació ambiental, d'acord amb l'article 53.1 del TRLOTUP, s'ha sotmès a consulta, en la seua condició d'administracions públiques afectades a:

|  |  |  |
| --- | --- | --- |
| *Administració consultada* | *Consulta* | *Informe* |
| Conselleria de Política Territorial, Obres Públiques i Mobilitat  Direcció General d‘Obres Públiques, Transport i Mobilitat Sostenible  Subdirecció General de Mobilitat  Servei de Mobilitat Urbana | 04.08.2020 | 11.02.2021 |
| Conselleria de Política Territorial, Obres Públiques i Mobilitat  Direcció General d‘Obres Públiques, Transport i Mobilitat Sostenible  Subdirecció General de Mobilitat  Servei de Planificació | 04.08.2020 | 29.06.2022 |
| Conselleria de Política Territorial, Obres Públiques i Mobilitat  Direcció General de Política Territorial i Paisatge  Servei d'Infraestructura Verda i Paisatge  Servei d’Ordenació del Territori | 04.08.2020 | 28.08.2020  13.12.2021 |
| Conselleria d'Agricultura, Desenvolupament Rural, Emergència Climàtica i Transició Ecològica  Direcció General de Medi Natural i d'Avaluació Ambiental  Subdirecció General del Medi Natural  Servei d‘Ordenació i Gestió Forestal  Servei de Vida Silvestre i Xarxa Natura 2000  Servei de Gestió d’Espais Naturals Protegits | 04.08.2020 | 09.04.2021  27.08.2020  28.07.2022 |
| Conselleria d'Agricultura, Desenvolupament Rural, Emergència Climàtica i Transició Ecològica  Subdirecció General del Canvi Climàtic i Qualitat Ambiental  Servei Lluita Canvi Climàtic i Protecció de l'Atmosfera | 04.08.2020 | 07.08.2020 |
| ADIF | 04.08.2020 | 23.09.2020 |
| Ministeri de Transports, Mobilitat i Agenda Urbana  Demarcació de Carreteres en la Comunitat Valenciana | 04.08.2020 | - |
| Ajuntament de la Vall d’Uixó | 04.08.2020 | 08.09.2020 |

  

Nota: els informes rebuts es publicaran, juntament amb l’informe ambiental i territorial estratègic, al web <https://agroambient.gva.es/es/web/evaluacion-ambiental/seguiment-d-expedients-d-avaluacio-ambiental-estrategica>

(apartat Seguiment d’expedients, selecció de província, municipi i el pla corresponent)

(S'accedeix a l'enllaç indicat en la pàgina web conselleria amb competències en matèria mediambiental; en l'Àrea: Avaluació Ambiental > Avaluació ambiental estratègica de plans i programes (EAE) > Seguiment d'expedients > Expedient 54/2019/EAE i següents, opció 'Seguiment d'expedients d'avaluació ambiental estratègica').

D. Identificació dels possibles efectes sobre el medi ambient

Conceptualment, els plans de mobilitat urbana sostenible són l'instrument adequat per donar resposta a les necessitats de mobilitat de persones i mercaderies en l'entorn urbà i reduir l'impacte negatiu del sistema de transport en l'economia, la societat i el medi ambient. Aquesta mobilitat sostenible també ha de tindre com a objectiu l'accessibilitat universal, és a dir, facilitar l'accés de la població a béns, serveis i llocs de treball.

La consecució d'aquests objectius generals es du a terme, fonamentalment, en dos àmbits:

– Un nou equilibri de modes de transport, apostant, fonamentalment, per aquells amb major eficiència ambiental i social: transport públic versus transport privat i modes de transport no motoritzats. L'assoliment d'aquest objectiu requereix tant mesures d'incentiu cap a noves modalitats de transport com mesures dissuasives. Per a això, s'ha d'actuar en aspectes d’infraestructures necessàries) com de regulació urbanística (tipologia d'edificació, relació espai públic/privat, normes d'estacionament per a diferents modes de transport).

– Planificació urbana i model de ciutat, reduint la necessitat de mobilitat urbana tant en necessitat com en durada dels desplaçaments.

Des del punt de vista mediambiental, el PMUS ha de contribuir a un ús racional del sòl per satisfer les demandes de mobilitat, al canvi modal prioritzant les modalitats més sostenibles, la reducció de la necessitat de desplaçaments tant en nombre com en distància que afavorisca l'adquisició d'hàbits saludables (caminar i moure's en bicicleta) que contribuïsca, a l’hora, a la reducció d'emissions originades pel sector del transport com són les referides a les emissions de gasos d'efecte hivernacle (CO2) les emissions de contaminants que perjudiquen la qualitat de vida dels ciutadans (entre altres diòxid de nitrogen NO2, compostos orgànics volàtils COV, carboni, diòxid de sofre SO2, partícules PM) i emissions acústiques del trànsit.

En aquest sentit, s'expressa l'article 10.2 de la Llei 6/2011, d'1 d'abril, de la Generalitat, de mobilitat de la Comunitat Valenciana, quan s'indica que «2. La definició de paràmetres i objectius assenyalats en el punt anterior s’acompanyarà dels indicadors que s’estimen pertinents en relació amb el volum total de desplaçaments i el seu repartiment modal, i els nivells associats de consums energètics, ocupació de l’espai públic, soroll i emissions atmosfèriques, i es particularitzaran les d’efecte hivernacle. L’evolució d’estos últims paràmetres tendirà a la seua reducció progressiva d’acord amb els ritmes i els límits que reglamentàriament s’establisquen en relació amb el desenvolupament de les polítiques energètiques i ambientals».

Atenent als criteris anteriors es realitza l’avaluació ambiental estratègica del PMUS d’Almenara en funció de les mesures proposades i partint de la consideració, tal i com recull la documentació aportada, de que les propostes es plantejen majoritàriament en zones de sòl urbà o urbanitzable i les que es desenvolupen en sòl no urbanitzable són actuacions compatibles.

El PMUS d’Almenara atén el que en matèria de competències administratives estableix l'article 3.2 de la Llei 6/2011 de mobilitat de la Comunitat Valenciana, de manera que l'avaluació ambiental estratègica es durà a terme sobre aquelles propostes que siguen de competència municipal.

Dels informes rebuts s'observen les següents consideracions tant legals com ambientals que passem a descriure:

Mobilitat urbana

El Servei de Mobilitat Urbana de la Direcció General d’Obres Públiques, Transport i Mobilitat Sostenible, de la Conselleria de Política Territorial, Obres Públiques i Mobilitat Sostenible, al seu informe d’11 de febrer de 2021 indica les següents observacions:

– El PMUS no inclou cap indicador mediambiental de seguiment.

– A l’anàlisi i diagnòstic:

•  Representar els usos del sòl gràficament.

• No s’ha fet cap enquesta per tal de caracteritzar les pautes generals.

• Sols s’ha estudiat el desplaçament per motius de treball i cal incloure altres motius de mobilitat.

• Convé estudiar els desplaçaments entre nucli urbà i la platja.

• Convé desglossar en la il·lustració 41, els viatges en transport públic i no motoritzat.

– Al Pla d’Implementació i seguiment: falta realitzar una anàlisi més detallada de com quedaria el repartiment modal després de l’aplicació de les mesures i comparar-ho amb el resultat sense aplicar-les i obtindre així un indicador del grau de compliment.

– A les Propostes (annex 2):

• Mesura M1: Estudiar la restricció de vehicles pesants en un tram més llarg i indicar l’accés al polígon Trascastell en la proposta.

• Mesura M7: Aclarir les mesures a adoptar a l’arbrat existent que puguen dificultar la mobilitat dels vianants.

• Mesura M8: Proposar itineraris per a vianants concrets per tal d’accedir als centres escolars des de diverses parts del municipi i indicar-los als mapes.

• Mesura M9: Concretar al menys una proposta de traçat del carril bici.

• Mesura M10: Connectar els nodes amb la zona nord i afegir com a nodes l’institut i els polígons industrials.

• Mesura M12: Actualitzar el recorregut de la línia d’autobús entre el casc urbà i la platja.

• Mesura M13: Augmentar el número d’aparcabicis i dotar-lo d’algun sistema de vigilància i millorar l’accés amb bicicleta a l’estació.

• Falta una proposta que articule la xarxa de trajectes ciclistes dintre del casc urbà, amb ciclocarrers o carrils bici segregats i grafiar-la en un plànol.

• Electromobilitat: Incloure alguna mesura que estimule l’electromobilitat, amb punts de càrrega de vehicles elèctrics.

• Pressupost: adjuntar una taula-resum de tots els imports prevists per a totes les mesures.

L’ajuntament haurà de demanar un nou informe al Servei de Mobilitat amb una nova versió del PMUS que incorpore els aspectes indicats.

Infraestructura Verda i Paisatge

L’informe de 28 d’agost de 2020 del Servei d’Infraestructura Verda i Paisatge indica que els objectius indicats en el DIE i en el pla, coincideixen plenament amb funcions de la Infraestructura Verda, tot i que hauran de ser analitzats la definició de la Infraestructura Verda del municipi i l'entramat de corredors i connectors.

Per tant, el PMUS incorporarà un capítol dedicat a la infraestructura verda que incloga:

– una anàlisi que permeta analitzar i valorar els efectes i implicacions de les propostes sobre la Infraestructura Verda.

– una indicació explícita dels espais i recorreguts adequats per a la seua incorporació a la infraestructura Verda municipal.

– establiment de mesures efectives per a corregir els possibles efectes negatius generats per les propostes plantejades (alternatives de traçat i disseny de creació, ampliació o modificació d'infraestructures), i complir les determinacions establides en la Directriu 118 de l’ETCV.

– determinacions a adoptar per al control dels elements amb incidència en la qualitat del paisatge urbà.

– incorporar tota la documentació gràfica i escrita que es considere oportuna.

Es recorda que qualsevol actuació que poguera estar en relació directa amb la Via del Litoral proposada des del PATIVEL, ha de contemplar que en l'article 17 d'aquest PAT s'indica que la planificació territorial i urbanística integrarà en la seua ordenació i gestió la Via del Litoral.

Entre les actuacions proposades des del PMUS que puguen afectar a l'àmbit de la Zona Humida Catalogada, han de tindre's en compte l'indicat en les Directrius 119, 123 i 131 de la ETCV. Per això, en el document en tràmit s'haurà de fer referència a aquestes circumstàncies, incloent-se com a condició la necessitat de redactar un programa de paisatge com a instrument necessari a acompanyar als projectes per a execució d'actuacions en eixe àmbit.

El municipi està inclòs en l'àmbit del Pla d'Acció Territorial de l’Àrea Funcional de Castelló, el qual està actualment en tramitació i conté unes determinacions que caldrà tindre en compte al PMUS.

Risc d’inundació

L’informe del Servei de Gestió Territorial de 13 de desembre de 2021 conclou que el PMUS d’Almenara és compatible amb PATRICOVA sempre que es complisquen les consideracions següents:

– El Pla de Mobilitat Urbana Sostenible d’Almenara està afectat per perillositat d'inundació, no obstant això, hauran de ser concretades en els projectes que aqueix desenvolupe les actuacions que comporten l'alteració de la rasant i les seues afectacions, així com, en el cas que procedisca les mesures que es prevegen per a reduir els efectes de la inundabilitat. Es considera que el Pla de mobilitat serà compatible amb la normativa del PATRICOVA, sempre que s'incorpore en les actuacions que es projecten les condicions d'adequació de les infraestructures previstes en l'article 21 de la mateixa.

– Les actuacions previstes en el Pla de mobilitat, si s'executen de manera que siguen compatibles amb la Infraestructura Verda i de reduït impacte, no es preveu que genere un increment significatiu del risc d'inundació.

– El criteri que, en matèria de risc d'inundació, han de ser considerats en el Pla de mobilitat urbana sostenible afectat per perillositat d'inundació és, que els projectes d'execució derivats d’aquest hauran de complir les condicions establides en l'article 21 de la normativa del PATRICOVA.

Atmosfera

L’informe de 7 d’agost de 2020 del Servei de Lluita contra el Canvi Climàtic i Protecció de la Atmosfera indica, pel que fa a la contaminació acústica, que seria convenien reduir la velocitat a 40 km/h al sector Platja, tal com es va proposar a l’estudi acústic redactat per l’ajuntament al 2015. D’altra banda, amb relació a la qualitat de l’aire quant als òxids de nitrogen, la disminució del tràfic terrestre en la zona, contribuirà a disminució d’aquest contaminant atmosfèric.

Espais naturals

Part de les mesures tenen lloc a la Zona Humida Catalogada «Marjal i Estanys d’Almenara». El Servei de Gestió d’Espais Naturals Protegits, al seu informe de 28 de juliol de 2022 assenyala que el PMUS no generarà afeccions significatives sobre la zona humida catalogada, tot i que per a la creació del carril bici a la platja s’hauran de sol·licitar les autoritzacions i informes corresponents.

Vida Silvestre i Xarxa Natura 2000

No es preveu afecció als espais naturals protegits, reserves de fauna, microreserves de flora o àrees de conservació de flora i fauna establertes en l’àmbit dels plans de recuperació i conservació. Part de les mesures tenen lloc a l’espai de la Xarxa Natura 2000 «Marjal i Estanys d’Almenara».

El Servei de Vida Silvestre emet informe el 27 d’agost de 2020 i inclou les següents consideracions:

– Pel que fa a la mesura M4 «Limitació de Velocitat en el Camí Assagador de Benavites» s’haurà de realitzar un estudi previ que concrete la senyalització, nombre, tamany, tipologia, etc. Per tal d’optimitzar la seua ubicació i reduir la possible afecció, i reflectir els traçats a la cartografia.

– No es recomanable la instal·lació de ressalts degut a que és una zona inundable i zona de pas de fauna protegida i comportaria la realització de valoració de repercussions.

– Pel que fa a la mesura M9 «Creació d’un carril bici i per a vianants cap a la platja» s’hauran de definir els traçats, prioritzant els camins existents.

– En els traçats plantejats que discórreguen per espais de la Xarxa Natura 2000 s'ha de definir, amb informació cartogràfica i descriptiva en detall, el traçat d'aquests, tipus de terrenys que ocupen, superfície, tipus de paviment, etc., amb la finalitat de concretar les actuacions a realitzar i poder avaluar la possible afecció sobre ells.

– Les actuacions han de garantir la plena consideració de tots els elements relacionats amb la integritat de l'espai i la coherència global de la xarxa, minimitzant els efectes sobre els hàbitats prioritaris i/o espècies protegides.

– En cas de modificació del traçat o altres actuacions no compatibles amb els hàbitats i espècies que van motivar la seva declaració, s'haurà de realitzar la valoració de repercussions, per la qual cosa s'haurà de remetre el projecte on es descriguen les actuacions previstes en l'àmbit dels espais protegits.

Forestal i vies pecuàries

La Secció Forestal de la Direcció Territorial de Castelló emet informe el 9 de maig de 2020, al qual indica que les actuacions previstes no afecten a terrenys forestals ni a forests gestionades per la Conselleria.

La mesura 4 «Limitació de velocitat en el Camí Assagador de Benavites» afecta a la via pecuària «Colada del Barranc de l’Arquet», però no suposa cap afecció negativa.

Xarxa de ferrocarrils

L’informe d’ADIF de 23 de setembre de 2020 indica que no s’observa incompliment de la legislació sectorial vigent, però davant la possibilitat de realitzar millores d’intermodalitat en l’entorn de l’estació (marquesina per a bicicletes i parada d’autobús) en el moment de definir-les amb detall, haurà de comptar-se amb ADIF per tal d’estudiar la proposta.

Xarxa de carreteres

L’informe del Servei de Planificació de la Direcció General d'Obres Públiques, Transports i Mobilitat Sostenible de 29 de juny de 2022 indica que al terme municipal d’Almenara no existeix cap via de titularitat autonòmica.

Ajuntament de la Vall d’Uixó

El 16 de setembre de 2020, el Servei de Medi Ambient de l’ajuntament va emetre informe el qual no mostra cap objecció.

D’altra banda, el 8 de setembre de 2020, els Serveis Tècnics varen emetre un altre informe que fa una relació de les mesures que poden afectar al municipi, amb detall de la mesura 11 «Millora connectivitat del carril bici a la Vall d'Uixó». Considera que per tal de desenvolupar aquesta mesura, caldria completar 2,5 km de via en la Vall d’Uixó; aquesta via no està inclosa en el Pla de mobilitat de la Vall de 2008, però seria interessant incloure-la a una futura modificació i proposa un traçat, aprofitant les cicló-rutes ja existents, que circula per vies de titularitat autonòmica o estatal.

E. Valoració ambiental d’acord amb els criteris de l’annex VIII del TRLOTUP

D'acord amb el que estableix l'article 46.3 del TRLOTUP, l'òrgan ambiental i territorial determinarà, tenint en compte els criteris de l'annex VIII, la submissió al procediment ordinari o simplificat d'avaluació ambiental i territorial, en funció de la certesa en la determinació de l'existència d'efectes significatius sobre el medi ambient, prèvia consulta a les administracions públiques a què es refereixen els articles 48.d) i 53 del TRLOTUP.

Cal destacar que la major part de les propostes es plantejen en zones de sòl urbà o urbanitzable i les que es desenvolupen en sòl no urbanitzable ho fan sobre la xarxa primària viaria o vies pecuàries i són actuacions compatibles.

E.1. Per les característiques del pla

El Pla de mobilitat urbana sostenible, d'acord amb la definició establerta en els articles 9 i 10 de la Llei 6/2011, d'1 d'abril, de mobilitat de la Comunitat Valenciana, així com els articles 14 i següents del TRLOTUP, no podem considerar-lo com a un instrument urbanístic propi de la planificació territorial o urbanística i, per tant, no presenta cap incidència sobre el model territorial ja aprovat.

En l'àmbit territorial del PMUS analitzat, es preveu desenvolupar altres plans supramunicipals amb relació amb la mobilitat, com ara l’Estratègia Uneix 2018-2030 (Programa estratègic per a la millora de la mobilitat, infraestructures i transport de la Comunitat Valenciana), la Xarxa d'Itineraris No Motorizats (XINM), el Pla d’Acció Territorial de la Infraestructura Verda del Litoral (PATIVEL) i la seua Via Litoral i altres rutes com la Via Augusta, el Camí del Cid (Ramal de Castelló) o l’EuroVelo8; per això, s'ha d'aconseguir la coordinació i integració entre carrils bici dels municipis veïns i per a la seua integració les xarxes comarcals. Aquesta xarxa d’itineraris hauria d’integrar-se al PMUS ja que part dels traçats poden donar resposta a algunes de les mesures del PMUS; en concret, per a la mesura M9 «Creació d'un carril bici i per a vianants a la platja» es podria fer servir la ciclo-ruta de la XINM CR-2850 «Almenara-Platja de Almenara», tram Camí de la Taiola.

També es troba en tramitació i en fase d’informació pública el Pla d’Acció Territorial de l’Àrea Funcional de Castelló (PAT Castelló) que inclou un estudi de Mobilitat on es planteja una sèrie de vies ciclopeatonal.

Per tot l'anterior, el PMUS d’Almenara no tindrà efectes negatius sobre els plans sectorials i territorials, sempre que integre els principals objectius de les estratègies de planificació en l'àmbit de la mobilitat sostenible que estan vigents o en fase d'aprovació.

E.2. Per les característiques dels efectes i de l’àrea probablement afectada

No s'esperen efectes sobre la cobertura forestal, les àrees protegides o els llocs de la Xarxa Natura 2000, ni afeccions sobre elements del patrimoni cultural. Només la proposta de millora de carrils bici circula en part per vies pecuàries, però es tracta d’actuacions compatibles i que ocupen camins preexistents.

Entre els indicadors no s'ha inclòs cap indicador de tipus mediambiental, tal com expressa l'article 10.2 de la Llei de Mobilitat, que indica que als plans s'incorporaran no només els indicadors en relació amb el volum total de desplaçaments, el seu repartiment modal o ocupació de l'espai públic, sinó també els nivells associats a consums energètic, soroll i emissions atmosfèriques (particularitzant en les d'efecte d’hivernacle) amb els ritmes i límits que s'establisquen reglamentàriament en el desenvolupament de polítiques energètiques i ambientals. Per tant, atès que consta l'estudi d'alguns d'ells en la documentació presentada, es concretaran com a indicadors per al seguiment, amb el seu valor inicial, el valor objectiu a assolir, així com la metodologia de càlcul proposada, com a mínim per als següents indicadors mediambientals:

– Ús de vehicles menys contaminants (avaluant les tm de GEH CO2/any).

– Emissions de GEH del sector transport (vinculat a l'anterior).

– Consum total d'energia per part del sector transports (avalua les tones equivalents de petroli).

– Estacionament de pesants als afores (s'avalua al nombre de vehicles pesants/any).

– Disminució del nivell acústic aconseguit en dB (que avalue el nivell sonor de recepció extern (dB) produït pel trànsit en diferents localitzacions municipals que siguen representatives del model de mobilitat proposat.

– Qualsevol altre indicador que per a cada proposta avalue un valor adequat per al compliment efectiu de que no se supera el llindar en base a l'estalvi energètic, la disminució d'emissions de GEH, la disminució de contaminants o la disminució del soroll. En general, per a tots els indicadors, tant els ja definits com els de caràcter mediambiental s'haurà de concretar (de forma quantitativa, no merament qualitativa) el valor inicial i quantificar l'objectiu a assolir.

No queden avaluades al present informe ambiental i territorial els nous traçats sobre sòl no urbanitzable que hagen de ser objecte d'avaluació ambiental de projecte si es troben dins dels supòsits previstos en la legislació vigent d'avaluació ambiental (Llei 21/2013, de 9 de desembre, d'avaluació ambiental, Llei 2/89 d'Impacte Ambiental de la Comunitat Valenciana i Decret 162/90 d'ordenació del desenvolupament de la Llei 2/89).

Tenint en compte tot l'anterior i analitzat les propostes del PMUS d’Almenara, s’entén que en el seu conjunt, aquestes propostes:

1. Contribueixen a un millor ús racional de l'espai públic i a les necessitats socials i econòmiques del municipi.

2. Promouen el canvi modal cap als modes de transport més sostenibles: Caminar i anar en bicicleta, amb la consegüent reducció del consum energètic.

3. Desaconsella l'ús del vehicle privat a favor del públic i/o col·lectiu.

4. Afavoreixen, a llarg termini, la reducció dels impactes associats als modes motoritzats: emissions contaminants, gasos d'efecte hivernacle i emissions acústiques.

5. Promouen la descarbonització del sistema de transport del municipi.

A la vista de la documentació presentada, d'acord amb els criteris de l'annex VIII del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP), es considera que el Pla de mobilitat urbana sostenible d’Almenara no afecta zones protegides o forestals i les seues propostes es limiten en general a sòl urbà i urbanitzable. Pel que fa a les actuacions en sòl no urbanitzable, discorren per vies o camins ja existents on l’ús proposat està permès. En el cas de propostes d’execució en sòl no urbanitzable que suposen reclassificació de sòl o que suposen un ús no permès, aquestes no seran objecte d’avaluació en aquest PMUS donat que l’ajuntament no és competent en aprovar modificacions en sòl no urbanitzable.

Així, analitzada la documentació presentada i el seu objecte, els informes sectorials emesos, revisada la cartografia existent en el Sistema d'Informació Territorial d'aquesta Conselleria, es pot determinar, respecte al Pla de mobilitat urbana sostenible d’Almenara, que el procediment d'avaluació simplificat és suficient per a determinar que la modificació no presenta efectes significatius sobre el medi ambient.

F. Proposta d'acord

Atenent al que s’estableix en l'article 53.2 b) del TRLOTUP, d’acord amb el que s’ha exposat, es resol:

Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla de mobilitat urbana sostenible d’Almenara d'acord amb els criteris de l'annex VIII del TRLOTUP, per no tindre efectes negatius significatius sobre el medi ambient, i correspon continuar la tramitació d'aquesta modificació d'acord amb la seua normativa sectorial, sempre que s'ajuste al que es descriu en la documentació presentada amb el compliment de les següents determinacions:

1. El PMUS haurà de ser completat amb les determinacions incloses en l’informe de 11 de febrer de 2021, del Servei de Mobilitat Urbana i, prèviament a l’aprovació municipal definitiva, es demanarà un nou informe a eixe Servei incorporant, si escau, les determinacions que s’hi indiquen.

2. El PMUS haurà de contemplar les determinacions de l'informe emès pel Servei d'Infraestructura Verda i Paisatge de 28 d’agost de 2020.

3. Es tindran en compte les consideracions de l’informe de 27 d’agost de 2020 del Servei de Vida Silvestre.

4. La redacció definitiva del PMUS d’Almenara concretarà els següents aspectes:

1) Incorporar indicadors per al seguiment mediambiental del PMUS. En particular, incorporar metodologia i càlcul de la petjada de carboni derivada del model de mobilitat proposat i els indicadors de seguiment de caràcter mediambiental que s'estimen adequats, en concret, emissions CO2 equivalent, NO2, COV, CO, SO2, material particulat, despesa energètica municipal, emissions contaminants i consum d'energia (Tep).

2)Incorporar procediment per al seguiment de la contaminació acústica derivada del model de mobilitat proposat i l'indicador corresponent del nivell sonor extern.

3)Completar la proposta d'indicadors de seguiment amb els valors inicials i els valors objectius a assolir.

5. S'atendran les consideracions de l'informe de 13 de desembre de 2021, del Servei de Gestió Territorial de la Direcció General de Política Territorial i Paisatge sobre PATRICOVA.

Segons estableix l’article 53.7 del TRLOTUP, l'Informe Ambiental i Territorial Estratègic perdrà la seua validesa i cessarà en la producció dels efectes que siguen propis si, una vegada publicat en el *Diari Oficial de la Generalitat Valenciana*, no s'haja procedit a l’aprovació del «Pla de mobilitat urbana sostenible d’Almenara» en el termini màxim de quatre anys des de la seua publicació. En aquest cas, el promotor deurà tornar a iniciar novament el procediment d’avaluació ambiental i territorial estratègica simplificada de la proposta.

Òrgan competent

La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 53.2.b del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l’efecte d'avaluació ambiental estratègica (plans i programes).

Per tant, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla de mobilitat urbana sostenible d’Almenara, amb el compliment de les determinacions que s’inclouen en l'esmentat informe.

Notificar als interessats que, contra aquesta resolució, al no ser un acte definitiu en via administrativa, no cap recurs; la qual cosa no és inconvenient perquè es puguen utilitzar els mitjans de defensa que en el seu dret consideren pertinents.

La qual cosa li notifique perquè en prenga coneixement i a l'efecte oportú.

La qual cosa se certifica amb anterioritat a l'aprovació de l’acta corresponent i a reserva dels termes exactes que se'n deriven, de conformitat amb el que disposa l'article 18.2 de la Llei 40/2015, d'1 d'octubre, de règim jurídic del sector públic.

València, 1 d’agost de 2022.– El secretari de la Comissió d’Avaluació Ambiental: José del Valle Arocas»

  

València, 2 d'octubre de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental